paragraph_text: Wulfila je preveo Bibliju s grčkog na gotski. Goti nisu imali pismo osim runa koje su rabljene u poganskim obredima, tako da je Wulfila adaptacijom grčkog alfabeta, uz uporabu latinskih slova i runa osmislio novo gotsko pismo. Dijelovi ovog prijevoda sačuvani su fragmentarno i poznati pod imenom Srebrni kodeks koji je u 6. stoljeću nastao u ostrogotskoj Italiji. Danas se ovaj rukopis nalazi u sveučilišnoj biblioteci u Švedskom gradu Uppsala.